Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 823

1. Általános vizuális alapismeretek 1.1. Rajz-festés-mintázás-tervezés A vizsgázónak ismernie és alkalmaznia kell a sík, a tér, a forma, a szín alakításának törvényszerűségeit: — a kompozíció, — az arány, a méret, — a szerkezet, — a rész és egész, — a kiemelés és elhagyás, — a ritmusok, — a tér, — a fény és árnyék összefüggéseit. A szabadkézi rajzi ismeretek részeként legyen képes ábrázolni: — síklapot különböző rálátásban, — geometrikus testeket, — természeti formákat, — csendéletet, — állatfigurákat, — emberi alapmozdulatokat, — portrékat, — ruhás emberi alakokat. A festési és színtani ismeretek részeként ismerje: — a színelméletek alapjait, és ismereteit legyen képes alkalmazni a festési feladatok megoldása során. Ismerje és alkalmazza: — a színek kölcsönhatását (komplementereket, kontrasztokat, reflexeket, hideg és meleg színeket), 2001/87. szám — a színkeverés különböző eljárásait (alapszínek, tiszta színek, derülő és tompuló színsorok szerint), — a helyi és távlati színeket. A mintázás, a tér és forma alakítás részeként ismerje és gyakorolja: — a tér, a forma, a szín, az anyag, a felület minőség és megvilágítás kapcsolatát, valamint kölcsönhatásait, — a formák belső szerkezetét és törvényszerűségeit. A jelöltnek ismernie és alkalmaznia kell a vizuális megjelenítéshez szükséges anyagokat, eszközöket, technikai eljárásokat. A tervezési ismeretek részeként legyen képes: — tanulmányrajzok, formatanulmányok, stilizálási gyakorlatok, — vázlattervek, variációk, színtanulmányok, — betű, ornamentika, heraldika mintatervek készítésére. 1.2. Művészettörténet A művészettörténet magába foglalja az egyetemes művészettörténet korszakait az őskortól napjainkig, valamint a hazai művészet folyamatát a honfoglalástól a jelenig. A jelölt ismerje: — az ókori kultúrák köréből Mezopotámia, Egyiptom, Hellasz és az antik Róma művészetét, — az adott szaktárgy és a vele szorosan összefüggő tudományok egy egységben való szemléletének fontosságát, — a művészettörténet tárgykörébe tartozó legfőbb megnyilatkozások alapvető specifikumait, — a művészettörténet fő stíluskorszakainak egyedi sajátosságait az egyes időszakok szellemiségébe ágyazottan, — a műalkotásban rejlő gondolatiság lényegét, ennek összefüggését az adott kor természetszemléletével, hitvilágával, társadalmi körülményeivel, — a művészi alkotások általános és egyedi ikonográfiai elemeit, a vizuális nyelvet, — az egyes művészeti területeken belül a legfontosabb funkciókat, műfajokat. A jelölt legyen jártas: — az egyes korszakok stílusjegyeinek felismerésében, — egy-egy korszak kiemelkedő alkotásai, az alkotói pályák áttekintésében, — a művészettörténeti szakirodalom használatában, — a jelentős hazai műemlékek és műgyűjtemények ismeretében. A jelölt készségszinten tudjon: — műalkotásokat önállóan értelmezni, a megszerzett ismereteket kreatív módon alkalmazni. 1.3. Népművészet A jelölt ismerje: — a néprajz fogalmát, kutatási területeit, — a népművészeti műfajok kialakulásának, változásainak összefüggéseit a társadalmi és tárgyi környezet változásainak függvényében, — a technikai civilizáció hatását a közösségi kultúrákra, — a népi mesterségek jellegzetességeit, formakultúráját, hagyományait. Legyen képes megadott szempontok szerinti felmérésre, önálló gyűjtőmunkára, tárgyi elemzésre, és az eredmény illusztrált dolgozatban történő bemutatására. 1.4. Ábrázoló geometria — szakrajz A jelölt ismerje és legyen képes alkalmazni a különböző geometrikus térábrázolási szerkesztésmódokat: — az alapvető síkmértani szerkesztéseket, — a perspektivikus ábrázolásokat, — a különböző axonometrikus ábrázolásokat, — a Monge-rendszerben történő szerkesztéseket. A jelölt ismerje: — a betű történetét, az írás kialakulását, — a legfontosabb betűtípusokat, — a műszaki rajz szabályait, — a műhelyrajz készítését, — az összeállítási rajz készítésének szabályait, — a tervdokumentáció összeállítását. A jelölt legyen képes az elkészítendő tárgyak: — látszati (perspektivikus) rajzainak, — pontos méretezésű műszaki műhelyrajzainak elkészítésére, — komplett tervdokumentációk rajzanyagainak értelmezésére és felhasználására.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes